नक्कली एनओसीका सम्बन्धमा प्रश्न गर्दा दूतावासका प्रवक्ता हरि ओडारीले भने, ‘त्यो डकुमेन्ट पाएपछि हामी अभिलेख हेर्छौं। त्यसपछि मात्र प्रस्ट हुनेछ। सामान्यतया: खाडी मुलुक जाने नेपाली कामदारका लागि दूतावासले एनओसी जारी गर्ने गरेकै छैन।’ तर, नेपाली युवतीहरुलाई दिल्ली हुँदै खाडी मुलुक पठाउन लागिएको यो पहिलो घटना भने होइन। करिब छ महिनाअघि भिजिट भिसामा दुबई पुगेर अलपत्र परेका ३५ जना नेपाली महिलाहरुको पनि उद्धार गरिएको थियो। र, ती सबैजना दिल्लीबाटै उडेका थिए। ‘नेपाली महिलाहरुलाई यसरी ल्याएको देख्दा निकै दु:ख लाग्छ। यस्ता घटना दोहोरिरहेका छन्' स्वातीले भनिन्, 'मलाई अचम्म लागिरहेको छ, किन नेपाल सरकारको तर्फबाट यसकिसिमको मानवतस्करी रोकन ठोस पहल भइरहेको छैन।,’
